57 



rummet i Bøgen, var meget snæver og ikke meget tydelig 

 ude fra; af den Grund antager jeg, at det ikke var nogen 

 Fuglerede, men en Muserede. I Reden fandtes flere Larver 

 og Imagines af Dendrophilus punctatus. 



Blandt de større Pattedyrs Lejer eller Reder er endnu 

 kun Grævlingens (Meles taxus) Leje en enkelt Gang blevet 

 undersøgt. Dens Leje var et temmelig fasttrampet Lag af Hø 

 og Blade, i dette fandtes flere af Muldvarpens Gæster. 



Ræven (Canis vulpes), Ilderen (Mustela putorius), Od- 

 deren (Lutra vulgaris) og Egern (Sciurus vulgaris) er blandt 

 de øvrige Pattedyr vel de eneste hvis Boer det vilde være 

 interessant at faa undersøgt, og en saadan systematisk Un- 

 dersøgelse foretagen med den fornødne Omhu og i den rig- 

 tige Aarstid, vil utvivlsomt give rigt Udbytte. 



Humlerederne findes hyppigst anlagte i Jorden. Til Rede- 

 plads er der da i Reglen udvalgt en Musegang eller, som det 

 hyppigst finder Sted, en Muldvarpegang. Gangen der fører 

 ind til Humlernes Reder, er af meget forskellig Længde, næ- 

 sten aldrig under en Meter, oftere derover, hos Bombus 

 lapidarius har jeg maalt en Gang af c. 6 Meters Længde. 

 Humlerne havde her taget en Muldvarperede i Besid- 

 delse. At Humlerne ogsaa benytter andre Dyrs Boer til 

 at anlægge deres Reder i, har jeg iagttaget flere Gange. 1 

 en hul El, hvor Mus i en længere Aarrække har bygget 

 Reder, havde der i Tidens Løb samlet sig et Lag af en 

 halv Meters Højde af gamle Reder og andet fra Musene 

 stammende Affald; i dette Lag havde en Humle bygget 

 Rede. Homalota angusticollis, Museredernes altid sikkre Gæst, 

 var ogsaa her til Stede i Antal. 



I en Muldvarpebolig har jeg ogsaa iagttaget en Humlerede, 

 den var som sædvanlig anbragt i Hulrummet under Jord- 

 tuen, men indeholdt saa godt som intet Hø. Humlen havde 

 her fundet sig tilrette i den tørre løse Mosejord. 



